CELEX: 32012R0611
Language: mt
Date: 2012-07-09 00:00:00
Title: Regolament tal-Kummissjoni (UE) Nru 611/2012 tad- 9 ta’ Lulju 2012 li jemenda l-Anness II għar-Regolament (KE) Nru 1073/2009 tal-Parlament Ewropew u tal-Kunsill dwar regoli komuni għall-aċċess għas-suq internazzjonali tas-servizzi tal-kowċ u x-xarabank  Test b’relevanza għaż-ŻEE

10.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 178/4
            
         REGOLAMENT TAL-KUMMISSJONI (UE) Nru 611/2012
   tad-9 ta’ Lulju 2012
   li jemenda l-Anness II għar-Regolament (KE) Nru 1073/2009 tal-Parlament Ewropew u tal-Kunsill dwar regoli komuni għall-aċċess għas-suq internazzjonali tas-servizzi tal-kowċ u x-xarabank
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1073/2009 tal-Parlament Ewropew u tal-Kunsill tal- 21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank, u li jemenda r-Regolament (KE) Nru 561/2006 (1), u b'mod partikolari l-Artikolu 4(2) tiegħu,
   Billi:
   
               (1)
            
            
               Il-kulur tal-mudell tal-liċenzja Komunitarja huwa ddefinit bħala "Kulur Pantone light blue (ikħal ċar)" fl-Anness II għar-Regolament (KE) 1073/2009.
            
         
               (2)
            
            
               Jeħtieġ li jiġi speċifikat il-kulur b'mod aktar preċiż sabiex tiġi inkoraġġita l-omoġeneità u l-interpetazzjoni u applikazzjoni uniformi tar-Regolament (KE) Nru 1073/2009.
            
         
               (3)
            
            
               Il-miżuri previsti f'dan ir-Regolament huma skont l-opinjoni tal-Kumitat imsemmi fl-Artikolu 26 tar-Regolament (KE) Nru 1073/2009,
            
         ADOTTAT DAN IR-REGOLAMENT:
   Artikolu 1
   Fl-Anness II għar-Regolament (KE) Nru 1073/2009, fir-raba’ linja, is-sentenza "Kulur Pantone ikħal ċar, format DIN A4 karta ċellulosa, 100 g/m2 jew aktar" tinbidel b'dan li ġej:
   "Kulur Pantone light blue (ċelesti) 290, jew kemm jista' jkun viċin ta' dan il-kulur, format DIN A4 karta ċelluloża 100 g/m2 jew aktar".
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta’ Lulju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 300, 14.11.2009, p. 88.